**Zmluva o dielo č. / 2021 /VaM**

uzavretá v zmysle ustanovení § 536 a nasl. zákona č. 513/1991 Zb. Obchodný zákonník

v znení neskorších predpisov

**Objednávateľ: Mestská časť Košice-Sídlisko KVP**

Sídlo: Trieda KVP č. 1, 040 23 Košice

Štatutár: Mgr. Ladislav Lörinc, starosta mestskej časti

IČO: 00 691 089

DIČ: 2020928327

Bankové spojenie: Prima banka Slovensko, a. s.

IBAN: SK46 5600 0000 0005 3629 8001

Zodpovedná osoba: Ing. Monika Šalatová

Telefonický kontakt: 055/7890625

 (ďalej len Objednávateľ)

**Zhotoviteľ:**

Sídlo:

Štatutár :

IČO:

DIČ/IČ DPH:

Bankové spojenie:

IBAN:

(ďalej len „Zhotoviteľ“)

**PREAMBULA**

Zmluva sa uzatvára na základe výsledku verejného obstarávania na zákazku s názvom **„Riešenie statickej dopravy ulica Zombova“** v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov postupom zákazky s nízkou hodnotou.

**Článok I.**

**Predmet zmluvy**

1. Zhotoviteľ sa na základe tejto zmluvy o dielo (ďalej len „Zmluva“) zaväzuje zhotoviť pre Objednávateľa dielo**: „Riešenie statickej dopravy ulica Zombova“** (ďalej len „Dielo“)**,** a to zapodmienok dohodnutých v tejto Zmluve, v rozsahu podľa projektovej dokumentácie, v súlade s podmienkami určenými v stavebnom povolení pre predmetné Dielo a v súlade s podmienkami uvedenými vo Výzve na predloženie cenovej ponuky v rámci prieskumu trhu zo dňa ......., a protokolárne toto Dielo odovzdať Objednávateľovi za podmienok uvedených v Zmluve.
2. Cenová ponuka Zhotoviteľa, ktorá zahŕňa Krycí list rozpočtu ako aj Rozpočet s oceneným výkazom výmer stavebných prác a dodávok pre Dielo, tvorí Prílohu č. 1 ku Zmluve.
3. Zhotoviteľ sa zaväzuje zhotoviť Dielo na svoje náklady, vo vlastnom mene a na svoje nebezpečenstvo v dojednanom čase. Zhotoviteľ sa zaväzuje pri plnení predmetu tejto Zmluvy postupovať v  zmysle podmienok tejto Zmluvy s náležitou odbornou starostlivosťou, zaväzuje sa dodržiavať všeobecne záväzné právne predpisy a platné technické normy. Zhotoviteľ bude pri realizácii Diela postupovať podľa projektovej dokumentácie s názvom „Riešenie statickej dopravy ulica Zombova“, vypracovanej projektantom Ing. Pavlom Titlom.
4. Objednávateľ sa zaväzuje, že riadne dokončené Dielo bez chýb a nedorobkov prevezme a zaplatí Zhotoviteľovi dohodnutú cenu v zmysle Článku III. Zmluvy.

**Článok II.**

**Miesto a termín vykonania Diela**

1. Miesto zhotovenia Diela: pozemok parc. Reg. „C“ KN č.: 2863, 2868, 2871, 2872, 2873, 2874, 2879, 2880, 2883, 2884, 2888 a 3309/4, k. ú. Grunt, okres Košice II, obec Košice – sídlisko KVP, nachádzajúci sa v zastavanom území obce, zapísaný na liste vlastníctva č. 965.
2. Zhotoviteľ sa zaväzuje, že Dielo uvedené v čl. I. Zmluvy zrealizuje v lehote 12 týždňov odo dňa protokolárneho odovzdania a prevzatia staveniska.
3. Lehota na realizáciu a odovzdanie Diela môže byť v odôvodnených prípadoch zmenená na základe písomnej dohody oboch zmluvných strán formou písomného dodatku ku Zmluve. Za odôvodnené prípady sa považujú prípady, ktoré nie sú závislé ani ovplyvniteľné zmluvnými stranami napr. živelné pohromy, vojny, prerušenie dodávok energie a pod. Za odôvodnený prípad sa nepovažuje núdzový stav ani mimoriadna situácia vyhlásená v súvislosti s opatreniami voči ochoreniu COVID-19 spôsobeného koronavírusom.
4. Ak Zhotoviteľ počas realizácie Diela zistí prekážku, ktorá mu bráni v riadnom a včasnom zhotovení Diela, je povinný o tejto skutočnosti Objednávateľa bezodkladne písomne informovať.
5. Zmluvné strany sa dohodli, že záväzok Zhotoviteľa zhotoviť Dielo je splnený dňom protokolárneho odovzdania a prevzatia Diela zo strany Objednávateľa.

**Článok III.**

 **Cena za Dielo**

1. Cena za zhotovenie Diela v rozsahu Článku I. Zmluvy bola zmluvnými stranami dohodnutá podľa zákona č. 18/1996 Z. z. o cenách v znení neskorších predpisov a vyhlášky č. 87/1996 Z. z. a predstavuje sumu:

Cena bez DPH ................ €

DPH 20% ................ €

Spolu s DPH ................ €

Slovom: ...................................... eur

1. Cena Diela bola určená na základe ponuky Zhotoviteľa zo dňa ................., ktorú predložil v rámci prieskumu trhu na obstaranie zákazky „Riešenie statickej dopravy ulica Zombova“. Cenová ponuka tvorí Prílohu č. 1 k Zmluve.
2. Zhotoviteľom fakturovaná cena za vykonané plnenie bude vypočítaná na základe jednotkových cien z Prílohy č. 1 Zmluvy ako súčet súčinov jednotkovej ceny príslušnej položky a skutočne vykonaného množstva za položku, odsúhlaseného Objednávateľom v súpise vykonaných prác.
3. V cene sú zahrnuté všetky náklady alebo výdavky spojené s úplným, vecným a odborným splnením záväzkov Zhotoviteľa vyplývajúcich z tejto Zmluvy a jej príloh vrátane nákladov a výdavkov na všetky a akékoľvek vedľajšie, pomocné a iné činnosti nevyhnutné na splnenie Zmluvy ako sú napr.: colné poplatky, správne poplatky, náklady na dopravu stavebných výrobkov/materiálov na miesto ich použitia, staveniskovú a mimostaveniskovú dopravu, použitie strojového, prevádzkového alebo technického vybavenia, spotrebný materiál, skúšky a merania, zhodnotenie/odstránenie odpadov súvisiacich s vykonaním Diela alebo ako jeho dôsledok, vybúraných hmôt, sute, prebytočnej zeminy v zmysle platnej legislatívy vrátane naloženia, odvozu, zloženia a poplatkov, potrebné zariadenie staveniska, dočasné dopravné značenie, uvedenie dotknutých plôch do pôvodného stavu, vypracovanie, obstaranie a dodanie všetkých dokladov a dokumentácie, ktoré má Zhotoviteľ odovzdať spolu s Dielom, spolupôsobenie/zabezpečenie povinností vyplývajúcich z nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko, zabezpečenie povinností Zhotoviteľa a pod. súvisiace s vykonaním Diela a jeho odovzdaním Objednávateľovi v zmysle Zmluvy a jej príloh.
4. Objednávateľ neposkytne pre realizáciu Diela preddavok ani zálohu.
5. Cena za vykonanie Diela pokrýva všetky zmluvné záväzky. Práce, ktoré Zhotoviteľ nevykoná alebo vykoná bez príkazu Objednávateľa alebo odchylne od dojednaných zmluvných podmienok, Objednávateľ neuhradí.
6. Na základe dohody zmluvných strán je Objednávateľ oprávnený zmeniť rozsah realizovaného Diela, a to v prípade:

a) ak sa jedná o doplňujúce stavebné práce, ktoré sú nevyhnutné pre plnenie predmetu zákazky, a teda riadne ukončenie Diela, a ktoré vzhľadom na jeho charakter nebolo možné vopred predpokladať. V prípade potreby spracovania dodatku k Zmluve sa použijú ustanovenia zákona o verejnom obstarávaní v platnom znení.

b) z dôvodu, že v priebehu realizácie Diela sa ukáže nepotrebnosť niektorých prác.

1. Vykonanie prác naviac bude Zhotoviteľ fakturovať za jednotkové ceny uvedené v Prílohe č. 1 Zmluvy. V prípade, že naviac práce sa týmto spôsobom nedajú oceniť, jednotkové ceny sa určia podľa aktuálnych cenníkov stavebných prác CENEKON, ktoré budú maximálne, pričom Zhotoviteľ z nich môže poskytnúť zľavu, resp. zmluvné strany sa môžu dohodnúť na znížení tejto ceny majúc na zreteľ z ekonomicky oprávnené náklady podľa zákona NR SR č. 18/1996 Z. z. o cenách v znení neskorších predpisov. Návrh ceny za práce naviac vypracuje Zhotoviteľ a predloží ho na schválenie Objednávateľovi.
2. Zmluvné strany sa dohodli, že nezrealizované práce a dodávky ako aj ich časť, odsúhlasené zmluvnými stranami, budú z ceny Diela odpočítané, a to vo výške ich nezrealizovaného rozsahu a cien predložených v rámci cenovej ponuky Zhotoviteľa podľa Prílohy č. 1 k Zmluve.

**Článok IV.**

**Platobné podmienky**

1. Podkladom pre úhradu faktúry je Objednávateľom podpísaný Protokol o odovzdaní a prevzatí Diela, ktorého neoddeliteľnú súčasť bude tvoriť položkovitý súpis skutočne vykonaných prác, podpísaný Objednávateľom a stavebný denník stavby.
2. Cena za práce bude uhradená na základe faktúry vystavenej Zhotoviteľom Zhotovení Diela podľa Článku I. Zmluvy a jeho riadnom odovzdaní v zmysle tejto Zmluvy.
3. Lehota splatnosti faktúry je do 30 dní odo dňa doručenia faktúry Objednávateľovi. Cenu za práce sa Objednávateľ zaväzuje zaplatiť bezhotovostným prevodom na účet Zhotoviteľa.
4. Zhotoviteľ zodpovedá za správnosť a  úplnosť faktúry, ktorá musí mať náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov.
5. Ak faktúra nebude obsahovať všetky náležitosti daňového dokladu, Objednávateľ je oprávnený vrátiť ju Zhotoviteľovi na doplnenie alebo prepracovanie. V tomto prípade lehota splatnosti začne plynúť dňom nasledujúcim po dni doručenia opraveného dokladu.

**Článok V.**

**Podmienky vykonania Diela**

1. Ako zástupca Objednávateľa, ktorý bude oprávnený na výkon dozoru pri realizácii Diela, bude určený zamestnanec Mestskej časti Košice – Sídlisko KVP, oddelenia Výstavby a majetku uvedený v záhlaví Zmluvy (ďalej len „zodpovedný zamestnanec“).
2. Objednávateľ najneskôr ku dňu odovzdania staveniska odovzdá Zhotoviteľovi podklady potrebné pre riadne zhotovenie Diela, a to najmä:
* fotokópiu právoplatného stavebného povolenia na realizáciu stavby,
* jedno vyhotovenie schválenej projektovej dokumentácie pre realizáciu stavby s názvom „Riešenie statickej dopravy ulica Zombova“, vypracovanej projektantom Ing. Pavlom Titlom.
1. Zmluvné strany sa dohodli, že o odovzdaní a prevzatí staveniska spíšu preberací protokol. Termín protokolárneho odovzdania staveniska zmluvné strany dohodnú bez zbytočného odkladu po podpise Zmluvy.
2. Zhotoviteľ je povinný zabezpečiť riadne označenie staveniska  a na stavenisku udržiavať poriadok a čistotu. Je povinný odstraňovať odpady a nečistoty, ktoré vzniknú jeho činnosťou pri realizácií Diela na vlastné náklady. Prístupovú trasu na stavenisko určí Zhotoviteľ Objednávateľovi v preberacom protokole o prevzatí staveniska.
3. Zhotoviteľ je povinný riadne viesť stavebný denník od prvého dňa prípravných prác až do skončenia stavebných prác, do ktorého bude zapisovať všetky skutočnosti rozhodujúce pre zhotovenie Diela. Zodpovedná osoba určená Objednávateľom ako jej oprávnený zástupca môže vykonávať záznamy do stavebného denníka. Všetky zmeny stavby počas jej realizácie, ktoré nebudú v súlade so zadaním Objednávateľa pre realizáciu Diela a s cenovou ponukou v rozsahu dodávok prác a materiálov v nej obsiahnutých, musia byť vopred odsúhlasené Objednávateľom a následne zaznamenané v stavebnom denníku s podpisom oprávnených zástupcov oboch zmluvných strán ešte pred začatím zmeny stavby. Tieto zmeny budú predmetom samostatného rokovania medzi zmluvnými stranami v zmysle bodu 3.5 Zmluvy. Do stavebného denníka je nevyhnutné zaznamenávať aktuálny stav počasia t.j. teplotu a vlhkosť.
4. Zhotoviteľ zhotoví Dielo vo vlastnom mene a na vlastnú zodpovednosť.
5. Zhotoviteľ zodpovedá za kvalitu vykonaných prác, za technickú správnosť realizácie Diela a súlad so všetkými platnými právnymi predpismi a normami.
6. Zhotoviteľ znáša nebezpečenstvo škody na stavenisku až do termínu prevzatia Diela Objednávateľom.
7. Zhotoviteľ zodpovedá za bezpečnosť a ochranu zdravia pri práci, ako aj požiarnej ochrany svojich zamestnancov, prípadne iných osôb, ktorí sa zdržujú oprávnene na stavenisku za účelom realizácie Diela. Zhotoviteľ zodpovedá za všetky škody, ktoré počas zhotovenia Diela môže spôsobiť na stavenisku Objednávateľovi alebo tretím osobám.
8. Zhotoviteľ sa zaväzuje zhotoviť Dielo v lehote uvedenej v čl. II Zmluvy. V prípade meškajúcej súčinnosti zo strany Objednávateľa je Zhotoviteľ povinný bez zbytočného odkladu na túto skutočnosť Objednávateľa písomnou formou alebo e-mailom upozorniť a zaznamenať to do stavebného denníka. Zhotoviteľ je oprávnený predĺžiť lehotu na zhotovenie Diela o vzniknuté časové údaje.
9. Zmluvné strany sa dohodli na pravidelných kontrolných dňoch a to 1 x týždenne vždy v ......................... o ................... /operatívne/ na stavbe Diela. Zhotoviteľ sa zaväzuje aj nad rámec pravidelných kontrol podľa predchádzajúcej vety vyzvať Objednávateľa na kontrolu všetkých prác, ktoré majú byť zakryté, alebo sa stanú ďalšími vrstvami neprístupnými.
10. Objednávateľ sa zaväzuje protokolárne prevziať Dielo pred dohodnutou lehotou na zhotovenie Diela v zmysle ustanovení bodu 1.1. Zmluvy, ak je na to vopred písomne (alebo e-mailom) upozornený Zhotoviteľom.
11. O odovzdaní a prevzatí Diela bude vyhotovený písomný Odovzdávací protokol. Odovzdávací protokol bude zahŕňať:

a) súpis vykonaných prác,

 b) potvrdenie Objednávateľa o prevzatí stavebného denníka

 c) porealizačné zameranie, vrátane výškopisného a polohopisného zamerania skutočného vyhotovenia stavby a geometrický plán overený katastrom nehnuteľností, ktoré Zhotoviteľ odovzdá Objednávateľovi v troch (3) vyhotoveniach v listinnej forme a  1x v elektronickej forme[(\*.doc, \*.xls, \*.pdf – textová časť), (\*.dwg, \*.dng, \*.pdf – výkresová časť)] na pamäťovom nosiči dát.

1. Zhotoviteľ sa zaväzuje, že po odovzdaní Diela poskytne Objednávateľovi plnú súčinnosť potrebnú pre získanie kolaudačného rozhodnutia. Zhotoviteľ je v rámci poskytovania súčinnosti podľa predchádzajúcej vety povinný reagovať na výzvu Objednávateľa na úpravu Diela podľa požiadaviek príslušného stavebného úradu a to bez ohľadu na formu tejto výzvy, bez zbytočného odkladu, najneskôr však v lehote 3 pracovných dní a najneskôr v tejto lehote je povinný dohodnúť sa s Objednávateľom na termíne a spôsobe odstránenia namietaných závad. V prípade, že Zhotoviteľ na výzvu Objednávateľa nebude reagovať, Objednávateľ je oprávnený vykonať úpravu Diela prostredníctvom tretej osoby na vlastné náklady, pričom Zhotoviteľ je povinný takto vynaložené náklady Objednávateľovi uhradiť na základe faktúry. Splatnosť faktúry je 10 dní od doručenia Zhotoviteľovi. Práva Objednávateľa vyplývajúce zo záruky nie sú týmto ustanovením dotknuté.

**Článok VI.**

**Záručná doba, zodpovednosť za vady a zodpovednosť za škodu**

1. Zmluvné strany sa dohodli na záručnej dobe v trvaní 60 mesiacov, ktorá začína plynúť odo dňa protokolárneho prevzatia Diela Objednávateľom.
2. Zhotoviteľ zodpovedá za to, že Dielo bude zhotovené v súlade s ustanoveniami tejto Zmluvy, podľa platných technických noriem a v súlade s platnou právnou úpravou, bude spôsobilé k účelu jeho využitia v zmysle a rozsahu danom projektovou dokumentáciou a že počas záručnej doby bude mať vlastnosti dohodnuté v tejto Zmluve.
3. Zmluvné strany sa dohodli, že Objednávateľ je oprávnený požadovať a Zhotoviteľ je povinný bezplatne odstrániť vady Diela, ktoré sa prejavia v záručnej dobe a ktorých existenciu Objednávateľ písomne oznámi Zhotoviteľovi (reklamácia).
4. Zhotoviteľ sa zaväzuje začať s odstraňovaním oznámených vád Diela alebo jeho časti do troch kalendárnych dní od uplatnenia reklamácie Objednávateľom a vady odstrániť do štrnástich kalendárnych dní. Túto lehotu je možné predĺžiť v prípade, že Zhotoviteľ nevie zabezpečiť odstránenie vád v tejto lehote z dôvodov, ktoré nezavinil. O tejto skutočnosti je povinný Zhotoviteľa písomne informovať s uvedením dôvodu omeškania.
5. Vadou sa rozumie odchýlka v kvalite podľa bodu 5.5. Zmluvy, v rozsahu a parametroch Diela stanovených Zmluvou vrátane Prílohy č. 1, projektovou dokumentáciou, všeobecne záväznými právnymi predpismi a technickými normami.
6. Zhotoviteľ zodpovedá za všetky škody, ktoré Zhotoviteľ priamo spôsobil Objednávateľovi nedostatočným plnením svojich povinnosti vyplývajúcich z tejto Zmluvy. Kto poruší svoju povinnosť zo záväzkového vzťahu, je povinný nahradiť škodu, spôsobenú druhej strane okrem prípadu, ak by sa preukázalo, že porušenie povinnosti bolo spôsobené okolnosťami, vylučujúcimi zodpovednosť.
7. Ak Zhotoviteľ neodstráni oznámené vady Diela v lehote podľa tejto Zmluvy, Objednávateľ je oprávnený zabezpečiť odstránenie vád prostredníctvom tretej osoby na vlastné náklady, pričom Zhotoviteľ je povinný takto vynaložené náklady Objednávateľovi uhradiť na základe faktúry. Splatnosť faktúry je 10 dní od doručenia Zhotoviteľovi. Práva Objednávateľa vyplývajúce zo záruky nie sú týmto ustanovením dotknuté.

**Článok VII.**

**Doba platnosti a skončenie Zmluvy**

1. Táto Zmluva sa uzatvára na dobu určitú, t.j. do 31.12.2021.
2. Platnosť Zmluvy končí uplynutím doby, na ktorú bola dojednaná.
3. Zmluvu je možné ukončiť predčasne a to jedným z nasledovných spôsobov:

 a) dohodou zmluvných strán

 b) odstúpením od Zmluvy v prípade, ak tak stanovuje táto Zmluva alebo Obchodný zákonník

1. Objednávateľ môže odstúpiť od Zmluvy, ak Zhotoviteľ podstatným spôsobom poruší zmluvné podmienky dohodnuté v tejto Zmluve. Pri odstúpení od Zmluvy táto končí dňom doručenia písomného oznámenia o odstúpení od Zmluvy druhej zmluvnej strane.
2. Za podstatné porušenie zmluvných podmienok sa považuje:

a) ak Zhotoviteľ nedodržiava kvalitu vykonávania prác vyplývajúcu pre neho z bodu 5.5. tejto Zmluvy,

b) ak Zhotoviteľ neplní akúkoľvek inú povinnosť vyplývajúcu pre neho z tejto Zmluvy a to ani po písomnom upozornení zo strany Objednávateľa.

c) ak Zhotoviteľ nie je schopný dodať alebo nedodá plnenie za cenu, dohodnutú v článku III. Zmluvy.

**Článok VIII .**

**Zmluvné pokuty**

1. Ak Objednávateľ bude meškať s úhradou faktúry, Zhotoviteľ je oprávnený fakturovať Objednávateľovi úroky z omeškania vo výške 0,05 % z dlžnej čiastky za každý deň omeškania a Zhotoviteľ je povinný zmluvnú pokutu uhradiť.
2. Ak Zhotoviteľ nedodrží zmluvné termíny na zhotovenie Diela, Objednávateľ je oprávnený fakturovať Zhotoviteľovi zmluvnú pokutu 0,05 % z ceny Diela uvedenej v Článku III. tejto Zmluvy.
3. V prípade, že Zhotoviteľ neodstráni vady Diela počas záručnej doby v lehote podľa bodu 6.4 Zmluvy, je Objednávateľ oprávnený fakturovať zmluvnú pokutu vo výške 0,05 % z ceny Diela uvedenej v Článku III. tejto Zmluvy a to za každý deň omeškania odstránenia chýb a nedorobkov, a Zhotoviteľ je povinný zmluvnú pokutu uhradiť.

**Článok IX.**

**Ostatné dojednania**

* 1. Zhotoviteľ potvrdzuje, že sa v plnom rozsahu oboznámil s povahou Diela, že sú mu známe všetky technické, kvalitatívne a iné podmienky nevyhnutné k realizácii Diela a že disponuje takými kapacitami a odbornými znalosťami, ktoré sú k zhotoveniu Diela nevyhnutné.
	2. Zhotoviteľ vyhlasuje, že má oprávnenie vykonávať činnosť v rozsahu predmetu Diela a že bude všetky práce vykonávať s celkovou odbornou starostlivosťou a ich uskutočňovanie bude zabezpečovať pracovníkmi so zodpovedajúcou kvalifikáciou.
	3. Zhotoviteľ sa zaväzuje dodržiavať všeobecne záväzné predpisy, technické normy a podmienky tejto Zmluvy. Zhotoviteľ sa bude riadiť východiskovými podkladmi Objednávateľa, pokynmi Objednávateľa, zápismi uvedenými v stavebnom denníku.

**Článok X.**

**Záverečné ustanovenia**

1. Zmluvné strany sa dohodli, že pre účely doručovania akejkoľvek zásielky vyplývajúcej z tohto právneho vzťahu sa za deň doručenia považuje deň prevzatia poštovej zásielky alebo deň vrátenia zásielky odosielateľovi, ak sa zásielka vráti druhej strane ako nedoručená, nedoručiteľná alebo neprevzatá v odbernej lehote. Zmluvné strany sa dohodli, že pre doručovanie je rozhodná adresa, ktorá je ako sídlo uvedená v záhlaví tejto Zmluvy alebo adresa nebytového priestoru. V prípade zmeny adresy, ktorá je uvedená v záhlaví je Zmluvná strana povinná o tom bezodkladne písomne informovať druhú Zmluvnú stranu.
2. Vzťahy zmluvných strán, ktoré nie sú výslovne upravené touto Zmluvou, sa riadia príslušnými ustanoveniami Obchodného zákonníka v platnom znení a  ďalšími platnými právnymi predpismi Slovenskej republiky.
3. Akékoľvek zmeny tejto Zmluvy musia mať formu písomného dodatku podpísaného oboma zmluvnými stranami.
4. Zmluvné strany sa zaväzujú urovnať všetky spory vzniknuté v súvislosti s touto Zmluvou predovšetkým dohodou.
5. Zmluva nadobúda platnosť dňom jej podpísania obomi zmluvnými stranami a účinnosť dňom nasledujúcim po dni jej zverejnenia v súlade s § 47a Občianskeho zákonníka v platnom znení.
6. Táto Zmluva bude zverejnená v súlade s § 5a ods. 9 Zákona č. 211/2000 Z. z. o slobodnom prístupe k informáciám v platnom znení na webovom sídle Objednávateľa. Zhotoviteľ rešpektuje zákonnú povinnosť zverejnenia Zmluvy v zmysle uvedených právnych predpisov.
7. Zmluvné strany aj ich zamestnanci, ktorí prichádzajú pri výkone svojich pracovných povinností do styku s osobnými údajmi, resp. tieto údaje akýmkoľvek spôsobom spracovávajú v rámci svojej pracovnej činnosti, sú povinní dodržiavať príslušné ustanovenia Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov v znení neskorších predpisov.
8. Táto Zmluva je vyhotovená v  piatich rovnopisoch, z  ktorých každý má platnosť originálu, pričom po jej podpísaní Objednávateľ obdrží tri rovnopisy a Zhotoviteľ obdrží dva rovnopisy.
9. Zmluvné strany vyhlasujú, že si Zmluvu prečítali, jej obsahu porozumeli,  že nebola uzavretá v  tiesni alebo za nevýhodných podmienok a na základe súhlasu s ňou ju podpisujú.

|  |  |
| --- | --- |
| **V Košiciach dňa ........................................** | **V Košiciach dňa .......................................** |
| **Za Objednávateľa:** | **Za Zhotoviteľa:** |
| **Mestská časť Košice – Sídlisko KVP** |  |
| **...................................................................****Mgr. Ladislav Lörinc****starosta** | **..................................................................** |